**Natječaj za dodjelu Rektorove nagrade za ak. god. 2023./2024.**

Sveučilište u Zagrebu raspisalo je  Natječaj za dodjelu Rektorove nagrade za akademsku godinu 2023./2024. Pravo natjecanja za Rektorovu nagradu imaju svi studenti prijediplomskih, diplomskih te integriranih prijediplomskih i diplomskih studija Sveučilišta u Zagrebu koji u trenutku prijave rada imaju status studenta.

Za prijavu rada u kategorijama **a)** do **d)**, studenti su dužni do **petka 30. kolovoza 2024. do 16 sati:**

* prijaviti rad [na mrežnim stranicama Sveučilišta](https://apps.unizg.hr/rektorova-nagrada/)
* ispis cijelog prijavljenog rada (uključujući i potpisano obrazloženje mentora) u dva (2) uvezana primjerka i popratni dopis dostaviti u Urudžbeni ured Fakulteta (D-01)
* elektronski primjerak rada i obrazloženja mentora dostaviti na e-mail adresu: [rektorova@ffzg.hr](mailto:rektorova@ffzg.hr).

Mentori svoje mišljenje o prijavljenom radu (najkasnije **do petka 30. kolovoza 2024. do 16 sati**) unose u aplikaciju korištenjem šifre koju im student dostavlja nakon prijave rada.

Studenti mogu pristupiti aplikaciji na mrežnim stranicama Sveučilišta svojim AAI@EduHr elektroničkim identitetom (ako ne znaju korisničko ime ili lozinku, za pomoć se mogu obratiti [administratoru korisničkih računa](http://infosl.ffzg.unizg.hr/dezurstva/)). Molimo studente da nakon on-line prijave obavezno provjere status prijave u aplikaciji (pod „Pregled prijava“).

Za prijavu rada u kategorijama **e)** i **f)** potrebno je ispunjeni obrazac (dostupan na mrežnoj stranici Fakulteta) i obrazloženje mentora do **srijede** **28. kolovoza** poslati na adresu [rektorova@ffzg.hr](mailto:rektorova@ffzg.hr) kako bi radovi pravovremeno bili prijavljeni na stranicama Sveučilišta.

Svečana dodjela Rektorove nagrade održat će se na Sveučilištu u Zagrebu u Tjednu Sveučilišta.

Više informacija o natječaju dostupno je [na stranicama Sveučilišta u Zagrebu](https://www.unizg.hr/).

Prilozi i poveznice:

* [Natječaj za dodjelu Rektorove nagrade](https://www.unizg.hr/fileadmin/rektorat/Istrazivanja/Znanstvena_postignuca/Nagrade/Rektorova/2023_2024_Natjecaj_za_dodjelu_Rektorove_nagrade.pdf)
* [Pravilnik o dodjeli Rektorove nagrade](https://www.unizg.hr/fileadmin/rektorat/Istrazivanja/Znanstvena_postignuca/Nagrade/Rektorova/2023_Pravilnik_o_dodjeli_Rektorove_nagrade_-_procisceni_tekst.pdf) (pročišćeni tekst)
* [Kriteriji za ocjenu izvrsnosti studentskih radova](https://web2020.ffzg.unizg.hr/wp-content/uploads/2024/03/Kriteriji_za_ocjenu_izvrsnosti_radova_2023-24.pdf)
* [Obrazac za prijavu rada u kategoriji e) ili f)](https://web2020.ffzg.unizg.hr/wp-content/uploads/2024/03/Obrazac_za_prijavu_rada_kategorije_e_f.docx)
* [Upute za on-line prijavu](https://apps.unizg.hr/rektorova-nagrada/storage/Upute-za-prijavu-na-Natjecaj-za-Rektorovu-nagradu-za-studente-i-administratore-na-sastavnicama.pdf)
* [Popratni dopis](https://web2020.ffzg.unizg.hr/wp-content/uploads/2024/03/popratni_dopis.docx) (priložiti kod predaje rada u Urudžbeni ured)